ن.نریمانوف کیچیک یاشلی اوشاق‌لارین ساغلاملیغی و صحیه‌سی حاقیندا مقاله‌لر درج ائتدیریردی. س.س.آخوندوف اؤزونون مشهور  " قورخولو ناغیل‌لار "-ینی بو درگیده چاپ ائتدیرمیشدی. او، " موعلیم سلیمان "  ایمضاسی ایله کیچیک علمی خبرلر، معلومات‌لار دا یازیردی. " فاطما خالانین ناغیل‌لاری " باشلیغی ایله اوشاق‌لاردا دوزلوک، صمیمی‌لیک، دوغرولوق، بؤیوک‌لره حؤرمت، زحمته هوس و س. حیس‌لر تربیه ائدن حکایه لر وئریلیردی.